ଭୁବନେଶ୍ୱରଃ ବିଜ୍ଞାନ ଦ୍ୱାରା ପରିଚାଳିତ ଭାରତର ଅଗ୍ରଣୀ ବାୟୋଫାର୍ମାସ୍ୟୁଟିକାଲ୍ କଂପାନି ଆଷ୍ଟ୍ରାଜେନେକା ଇଣ୍ଡିଆ ପକ୍ଷରୁ ଆଜି ଘୋଷଣା କରାଯାଇଛି ଯେ ଏହା ଆଂଟି ଡାଇବେଟିକ୍ ଔଷଧ ଡାପାଗ୍ଲାଫ୍ଲୋକ୍ସିନ୍କୁ ଭାରତରେ ସ୍ଥାୟୀ କିଡ୍ନି ରୋଗ ତୃତୀୟ ସ୍ତର ପର୍ଯ୍ୟନ୍ତ ବ୍ୟବହାର କରିବା ଲାଗି ବିପଣନ ନିମନ୍ତେ ମଞ୍ଜୁରି ହାସଲ କରିଛି । ଏହା ଭାରତରେ ନେଫ୍ରୋଲୋଜିଷ୍ଟ୍ ମାନଙ୍କ ପାଇଁ ନୂଆ ଡାପାଗ୍ଲେିଫ୍ଲୋଜିନ୍ ଟାବ୍ଲେଟ୍ ୧୦ ମିଲିଗ୍ରାମ୍ ଉନ୍ମୋଚନ କରିବାର ପଥ ଉନ୍ମୁକ୍ତ କରିଛି । ଆଷ୍ଟ୍ରାଜେନେକାର ଏହି ଔଷଧ ହେଉଛି ପ୍ରଥମ ଔଷଧ ଯାହା ସ୍ଥାୟୀ କିଡ୍ନି ରୋଗୀଙ୍କ ଚିକିତ୍ସା ପାଇଁ ପ୍ରଭାବ ଓ ସୁରକ୍ଷା ତଥ୍ୟ ପ୍ରଦର୍ଶନ କରିଛି । ଟାଇପ୍-୨ ଡାଇବେଟିସ୍ ରୋଗ ଥାଉ ଅଥବା ନଥାଉ ଏହି ଔଷଧ ରୋଗୀଙ୍କ କିଡ୍ନି ରୋଗର ମାତ୍ରା ହ୍ରାସ କରିବାରେ ଉଲ୍ଲେଖନୀୟ ଫଳ ପ୍ରଦର୍ଶନ କରିଛି । ଏହାର ପ୍ରଭାବ ଏବଂ ସୁରକ୍ଷା ଉପରେ ୨୦୨୦ ମାର୍ଚ ୩୦ରେ ବିଶ୍ୱସ୍ତରୀୟ ଡିଏପିଏ-ସିକେଡି ସର୍ବେକ୍ଷଣ କରାଯାଇଥିଲା ।
